**Bernarda Močnik**, 7 let mesečna darovalka preko Z delom do dostojnega življenja za družino v Afriki:

»Tukaj sem, ker prispevam skromen mesečni dar za odrinjenega trpečega človeka v kraju Ampitafa na Madagaskarju, kjer daruje samega sebe pozabljenim ljudem misijonar Janez Krmelj. Darujem, ker želim biti človeku  človek. Čut za človeka mi je privzgojila mama. Pomoči potrebnim je bila v naši hiši vedno dana pomoč in topla beseda.

Ob tej priložnosti se zahvaljujem organizaciji Karitas, ki iz malih darovalcev dela mrežo dobrote v imenu ljudi doma in po svetu.

Hvala misijonarjem, sestram in vsem ljudem dobre volje, ki z nadčloveškimi napori služijo zapuščenim in pozabljenim ljudem po svetu.

Naj samo še citiram izpoved ženice, ki je misijonarju s solzami v očeh dejala: *»Kako sem vesela, da si nas prišel pogledat, sedaj vem, da veš za nas, da tvoji ljudje vedo*

*za naše stiske, za naše probleme*. *Prešinilo me je«*, pravi misijonar, »*kako malo je potrebno za začetek, le pogled in stisk roke.*«